Tužaljke (Šarić)/Glava 5.
1 Spomeni se, Gospode, što nas je zadesilo! Pogledaj i vidi sramotu našu! 

2 Baština naša dopade drugima, kuće naše strancima. 

3 Sirote smo, bez oca, matere naše kao udovice. 

4 Pijemo za novac vodu svoju, moramo plaćati za drva vlastita. 

5 Na vratu su nam tlačitelji iscrpljeni smo i ne nalazimo mira. 

6 Pružili smo ruku Egiptu i Asiriju, da se nasitimo. 

7 Oci su naši sagriješili i nema ih više. Opačine njihove moramo mi nositi. 

8 Sluge su gospodari nad nama; nitko nas ne izbavlja iz ruku njihovih. 

9 Donosimo sebi kruh sa strahom za život od mača u pustinji. 

10 Kao peć gori koža nas u žeravici gladi. 

11 Sramotili su žene na Sionu, djevojke po gradovima Judinim. 

12 Knezovi su bili vješani od l njih, prezrena je bila čast staraca. 

13 Mladići nose mlin; pod teretom drva posrću dječaci. 

14 Na vratima ne sjede više starci; mladiće ne sjedinjuje igra. 

15 Nestalo je radosti srcu našemu, igra se naša pretvorila u žalost. 

16 Pala nam je kruna s glave; teško nama, što smo sagriješili! 

17 Stoga je srce naše oslabilo, stoga je oko naše potamnjelo: 

18 Zbog gore Siona, što je opustjela, i lisice brzaju po njoj. 

19 Ti, Gospode, stoluješ u vijeke, prijestolje tvoje stoji odvijeka dovijeka. 

20 Zašto hoćeš da nas zaboraviš dovijeka, da nas ostaviš zauvijek? 

21 Obrati nas, Gospode, k sebi! Mi se vraćamo natrag. Ponovi dane naše kako su bili prije! 

22 Ili si nas zar sasvim odbacio? Srdiš li se na nas toliko? 

Tužaljke (Šarić)